钦定古今图书集成/明伦汇编/官常典/第375卷 > 后汉
## 钦定古今图书集成/明伦汇编/官常典/第375卷 > 后汉

后汉设太官令，以掌奉御饮膳之事，而隶于少府。
按《后汉书百官志》：太官令一人，六百石。本注曰：“掌御
饮食。”左丞、甘丞、汤官丞、果丞各一人。本注曰：“左丞主
饮食，甘丞主膳具，汤官丞主酒，果丞主果。”

〈注〉《汉官》曰：“员吏六十九人，卫士三十八人。”荀绰《晋百官表注》曰：“汉制，太官令秩千石，丞四人，秩四百石。”不与志同。又云：“甘丞掌诸甘肥；果丞别在外诸果菜茹。”